google/wiki40b huggingface dataset:
रोशन कुमारी

रोशन कुमारी फकीर मोहम्मद भारतीय शास्त्रीय नृत्यांगना, अभिनेत्री और कोरियोग्राफर हैं, जिन्हें भारतीय शास्त्रीय नृत्य कथक में सबसे अग्रणी माना जाता है। वह जयपुर घराने का अनुसरण करती है और कथक को बढ़ावा देने वाली अकादमी, नृत्या कला केंद्र, मुम्बई की संस्थापक है। 1975 में संगीत नाटक अकादमी पुरस्कार से सम्मानित, उन्हें 1984 में भारत सरकार की ओर से पद्म श्री मिला।

जीवनी

रोशन कुमारी का जन्म क्रिसमस की पूर्व संध्या (जन्म की थिति अनिश्चित है) पर उत्तर भारतीय राज्य हरियाणा के अंबाला में (तत्कालीन पंजाब) में चौधरी फकीर मोहम्मद, एक प्रसिद्ध तबला वादक और ज़ोहराबाई अम्बालेवाली, प्रसिद्ध शास्त्रीय और पार्श्व गायिका के यहाँ हुआ था। उन्होंने कथक की मूल बातें के. एस. मोरे से सीखीं और सुंदर प्रसाद के तहत मुम्बई के महाराज बिंदादीन स्कूल में अभ्यास जारी रखा। बाद में, उन्होंने गुलाम हुसैन खान और हनुमान प्रसाद से भी प्रशिक्षण लिया और गोविंदराज पिल्लई और महालिंगम पिल्लई से भरत नाट्यम सीखा।
कुमारी ने राष्ट्रपति भवन में एक विशेष प्रदर्शन सहित भारत में कई स्थानों पर प्रदर्शन किया है। उन्होंने जवाहरलाल नेहरू, इंदिरा गांधी, निकिता ख़्रुश्चेव, मिल्टन ओबोटे, जॉर्डन के हुसैन और नेपाल के राजा जैसी हस्तियों के सामने भी प्रदर्शन किया है। 1971 में, उन्होंने मुम्बई के बांद्रा में नृत्य कला केंद्र की स्थापना की, जहाँ उन्होंने कई छात्रों को सिखाया।

फिल्मी करियर

1953 में, बिमल रॉय ने कुमारी को अपनी फिल्म परिणीता में कथक करने के लिए आमंत्रित किया। अगले साल, उन्होंने नितिन बोस की वारिस और सोहराब मोदी द्वारा निर्देशित एक हिन्दी / उर्दू द्विभाषी, मिर्ज़ा गालिब (1954) में अभिनय किया। उनकी अगली उपस्थिति राजा नवाथे की 1956 की फिल्म बसंत बहार में थी। सत्यजीत रे, प्रसिद्ध भारतीय फिल्म निर्माता ने 1958 की फिल्म जलसाघर में उनके द्वारा प्रस्तुत नृत्य निर्देशन का इस्तेमाल किया। 1970 में, भारत सरकार के फिल्म्स डिवीजन ने कथक के इतिहास और अभ्यास पर एक वृत्त चित्र जारी किया, जिसमें दमयंती जोशी, उमा शर्मा, सुदर्शन धीर, और शंभु महाराज जैसे उल्लेखनीय कथक के अभ्यासकर्ता द्वारा प्रदर्शन किया गया। रोशन कुमारी ने बाद में गोपी (1970 फिल्म), लेकिन... (1990), और सरदारी बेगम (1996) जैसी हिन्दी फीचर फिल्मों में नृत्य कोरियोग्राफ किया।
मीनाक्षी शुक्ला

मीनाक्षी शुक्ला भारतीय अंतरिक्ष अनुसंधान संगठन यानी इसरो में मंगल यान अभियान की प्रोजेक्ट मैनेजर हैं। जिस मंगल अभियान को लेकर पूरी दुनिया में आज भारत का नाम रोशन है, उस अभियान की मीनाक्षी भी एक स्तंभ हैं। वे 1999 से इसरो में साइंटिस्ट है। मीनाक्षी पर जिम्मेदारी है कि वह मंगल यान की हर गतिविधि पर नजर रखें। साथ ही उनकी जिम्मेदारी यान से मिले तस्वीरों को डी-कोड करने की है।

मीनाक्षी मध्य प्रदेश के बिलासपुर शहर की हैं। उन्होने शहर के बर्जेश स्कूल में हिंदी मीडियम से 10वीं-12वीं की पढ़ाई कर पूरे रीजन में टॉप आने का रिकॉर्ड बनाया है।
वोल्गाग्राद स्टेशन बम विस्फोट २०१३

पृष्ठभूमि

वोल्गाग्राद में २१ अक्टूबर को एक महिला आत्मघाति विस्फोटक ने एक बस में विस्फोट किया था जिसमें छः लोग मारे गये थे। उस महिला को चरमपंथी समूहों की सदस्या माना जाता है अतः इसकी सम्भावना भी उन्हीं चरमपंथी गुटों से जुड़ा माना जाता है।

विस्फोट

धमाका रेलवे स्‍टेशन के प्रवेश द्वार पर हुआ, जहां एक महिला फिदायीन ने खुद को उड़ा लिया। रूस के सरकारी टीवी पर जारी फुटेज में दिखाया गया है कि इमारत के शीर्ष दो मंजिलों की खिड़कियों के कांच बिखरे पड़े हैं और मलबे एवं बर्फ के ढेर के बीच स्टेशन के मुख्य प्रवेश द्वार पर कई एंबुलेंस खड़ी हैं।
ढाका टोपी

ढाका टोपी या नेपाली टोपी, टोपी का एक प्रकार है जो, नेपाल में बहुत प्रचलित है। यह टोपी जिस कपड़े से बनाई जाती है उसे ढाका कहते हैं इसी लिए इसका नाम ढाका टोपी पड़ा है। इस कपड़े का प्रयोग एक प्रकार कि चोली बनाने में भी किया जाता है जिसे नेपाली में ढाका-को-चोलो कहते हैं। नेपाली टोपी का निर्माण सर्वप्रथम गणेश मान महर्जन ने नेपाल के पाल्पा जिले में किया था।

तथ्य

ध्यान रहे ढाका टोपी का सम्बन्ध बांग्लादेश कि राजधानी ढाका से बिल्कुल नही है।
निरंकारदेवता

निरंकार देवता गढ़वाल और कुमाऊँ में कई जातियों के कुल देवता हैं। इनकी कोई प्रतिमा नहीं है। ये देवाधिदेव महादेव के अवतार माने जाते हैं। महाप्रलय के दौरान महाकाली का अवतरण हुआ था। उसके बाद निरंकारदेव अवतरित हुए । इनका अवतरण आज से 34579 वर्ष पूर्व हुआ था। ऐसा माना जाता है कि जब महाप्रलय हुई, यह तिथि भले ही प्रमाणिक न हो लेकिन यदि कभी इस पर शोध हुआ तो इसमें ज्यादा अंतर नही आयेगा।
बाल्मर शृंखला

परमाणु भौतिकी में बाल्मर शृंखला (Balmer series) या बॉल्मर रेखाएँ (Balmer lines) हाइड्रोजन परमाणु की वर्णक्रमीय रेखाओं की छह रेखा-समूहों में से एक को कहा जाता है। इनका नाम स्विट्ज़रलैण्ड के योहान बाल्मर नामक भौतिकशास्त्री पर रखा गया था जिन्होंने इन रेखाओं की व्याख्या करने वाले एक समीकरण को विकसित करा था।
संचिता भट्टाचार्य

गुरु संचिता भट्टाचार्य या संचिता भट्टाचार्य एक भारतीय नर्तक है जो ओडिसी नृत्य करती है।

जीवनी

संचिता एक भारतीय शास्त्रीय नर्तक है, खासकर ओडिसी नृत्य करती है। उन्हें 'भारत के सांस्कृतिक राजदूत' के रूप से पुरस्कार से सम्मानित किया गया यह पुरस्कार सीनेटर जॉन जी पप्पेजोरगे द्वारा दिया गया था। वह भारतीय शास्त्रीय संगीतकार तरुण भट्टाचार्य की पत्नी है।
उन्होंने भारत और विदेशों में कई संगीत कार्यक्रमों किए हैं, जिसमें न्यू यॉर्क के मैडिसन स्क्वायर गार्डन भी शामिल है। उन्होंने गरीबो के दान के लिए अमेरिका का दौरा किया। फिहाल वह अमेरिका की एक फिल्म में काम कर रही है।
एशिया-प्रशांत

एशिया-प्रशांत या एशिया प्रशांत (संक्षिप्त रूप में APAC, Asia-Pac, AsPac, APJ, JAPA or JAPAC) दुनिया का वह हिस्सा हैं जो पश्चिमी प्रशांत महासागर के पास या निकट हैं। इस क्षेत्र का आकार संदर्भ के अनुसार बदलता रहता हैं, लेकिन आम तौर पर इस में पूर्व एशिया, दक्षिण एशिया, दक्षिण पूर्व एशिया और ओशिआनिया के कई क्षेत्र शामिल होते हैं।
इस शब्द में रूस (उत्तरी प्रशांत पर) और पूर्वी प्रशांत महासागर के तट पर स्थित महाअमेरिका के देश भी शामिल हो सकते हैं। उदाहरण के लिए, एशिया-पसिफ़िक आर्थिक सहयोग में कनाडा, चिली, रूस, मेक्सिको, पेरू और संयुक्त राज्य अमेरिका शामिल हैं।
वैकल्पिक रूप से, इस शब्द में कभी कभी पूर्ण एशिया और ऑस्ट्रेलेशिया के साथ साथ छोटे/मध्यम/बड़े प्रशांत द्वीप राष्ट्र (एशिया प्रशांत और ऑस्ट्रेलेशियाई महाद्वीप) भी शामिल होते हैं - उदाहरण के लिए, विभाजित जब दुनिया को में बड़े क्षेत्रों में वाणिज्यिक प्रयोजनों के लिए विभाजित किया जाता हैं (जैसे की, महाअमेरिका, EMEA और एशिया प्रशांत)।
पूर्ण रूप से, ऐसा प्रतीत होता हैं कि "एशिया प्रशांत" की कोई स्पष्ट परिभाषा नहीं हैं और इस में क्षेत्रों का शामिल होना न होना संदर्भ पर आधारित हैं।
त्रुटिपूर्ण के बावजूद, यह शब्द १९८० के अंत से वाणिज्य, वित्त और राजनीति में लोकप्रिय हो गया हैं। वास्तव में, क्षेत्रों की अर्थव्यवस्थाओं की विविधता के बावजूद, इस क्षेत्र के भीतर ज़्यादातर विशिष्ठ देश उभरते बाजार हैं जो तेज़ी से विकास का सामना कर रहे हैं। (अवधारणा/परिवर्णी शब्द APEJ या APeJ - एशिया-प्रशांत जापान को छोड़कर, तुलना करें।)
बिन्दुसार

बिम्बिसार से भ्रमित न हों।
बिन्दुसार (राज 298-272 ईपू)   नंद मौर्य राजवंश के राजा थे जो चन्द्रगुप्त मौर्य के पुत्र थे। बिन्दुसार को अमित्रघात, सिंहसेन्, मद्रसार तथा अजातशत्रु वरिसार ' भी कहा गया है। बिन्दुसार महान मौर्य सम्राट अशोक के पिता थे।
चन्द्रगुप्त मौर्य एवं दुर्धरा के पुत्र बिन्दुसार ने काफी बड़े राज्य का शासन संपदा में प्राप्त किया। उन्होंने दक्षिण भारत की तरफ़ भी राज्य का विस्तार किया। चाणक्य उनके समय में भी प्रधानमन्त्री बनकर रहे। 
बिन्दुसार के शासन में तक्षशिला के लोगों ने दो बार विद्रोह किया। पहली बार विद्रोह बिन्दुसार के बड़े पुत्र सुशीमा के कुप्रशासन के कारण हुआ। दूसरे विद्रोह का कारण अज्ञात है पर उसे बिन्दुसार के पुत्र अशोक ने दबा दिया। 
बिन्दुसार की मृत्यु 272 ईसा पूर्व (कुछ तथ्य 268 ईसा पूर्व की तरफ़ इशारा करते हैं)। बिन्दुसार को 'पिता का पुत्र और पुत्र का पिता' नाम से जाना जाता है क्योंकि वह प्रसिद्ध व पराक्रमी शासक चन्द्रगुप्त मौर्य के पुत्र एवं महान राजा अशोक के पिता थे।

परिचय

बिंदुसार मौर्य सम्राट् चंद्रगुप्त का उत्तराधिकारी। स्ट्राबो के अनुसार सैंड्रकोट्टस (चंद्रगुप्त) के बाद अमित्रोकोटिज़ उत्तराधिकारी हुआ जिसे एथेनेइयस ने अमित्रोकातिस (संस्कृत अमित्रघात) कहा है। जैन ग्रंथ राजवलिकथे में उसे सिंहसेन कहा गया है। बिंदुसार नाम हमें पुराणों में प्राप्त होता है। चंद्रगुप्त के उत्तराधिकारी के रूप में वही नाम स्वीकार कर लिया गया है। पुराणों के अतिरिक्त परंपरा में प्राप्त नामों से उसके विजयी होने की ध्वनि मिलती है। संभवत: चाणक्य चंद्रगुप्त के बाद भी महामंत्री बने रहें और तिब्बती इतिहासकार तारानाथ ने बताया कि उसने पूरे भारत की एकता कायम की। ऐसा मानने पर प्रतीत होता है कि बिंदुसार ने कुछ देश विजय भी किए। इसी आधार पर कुछ विद्वानों के अनुसार बिंदुसार ने दक्षिण पर विजय प्राप्त की। किंतु यह समीचीन नहीं प्रतीत होता। 'दिव्यावदान' के अनुसार तक्षशिला में राज्य के प्रति प्रतिक्रिया हुई। उसे शांत करने के लिए बिंदुसार ने वहाँ अपने लड़के अशोक को कुमारामात्य बनाकर भेजा। जब वह वहाँ पहुंचा, लोगों ने कहा कि हम न बिंदुसार से विरोध करते हैं न राजकुमार से ही, हम केवल दुष्ट मंत्रियों के प्रति विरोध प्रदर्शित करते हैं। बिंदुसार की विजयों को पुष्ट करने अथवा खंडित करने के लिए कुछ भी प्रमाण उपलब्ध नहीं है।
इतना अवश्य प्रतीत होता है कि उसने राज्य पर अधिकार बनाए रखने का प्रयास किया। सीरिया के सम्राट् से इसके राजत्व काल में भी मित्रता कायम रही। मेगस्थनीज़ का उत्तराधिकारी डाईमेकस सीरिया के सम्राट् का दूत बनकर बिंदुसार के दरबार में रहता था। प्लिनी के अनुसार मिस्र के सम्राट् टॉलेमी फ़िलाडेल्फ़स (285-247 ई. पू.) ने भी अपना राजदूत भारतीय नरेश के दरबार में भेजा था यद्यपि स्पष्ट नहीं होता कि यह नरेश बिंदुसार ही था। एथेनियस ने सीरिया के सम्राट् अंतिओकस प्रथम सोटर तथा बिंदुसार के पत्रव्यवहार का उल्लेख किया है। राजा अमित्रघात ने अंतिओकस से अपने देश से शराब, तथा सोफिस्ट खरीदकर भेजने के लिए प्रार्थना की थी। उत्तर में कहा गया था कि हम आपके पास शराब भेज सकेंगे किंतु यूनानी विधान के अनुसार सोफिस्ट का विक्रय नहीं होता।
बिंदुसार के कई लड़के थे। अशोक के पाँचवें शिलालेख में मिलता है कि उसके अनेक भाई बहिन थे। सबका नाम नहीं मिलता। 'दिव्यावदान' में केवल सुसीम तथा विगतशोक इन दो का नाम मिलता है। सिंहली परंपरा में उन्हें सुमन तथा तिष्य कहा गया है। कुछ विद्वान्‌ इस प्रकार अशोक के चार भाइयों की कल्पना करते हैं। जैन परंपरा के अनुसार बिंदुसार की माता का नाम दुर्धरा था।
जेन कूम

प्रारंभिक जीवन

जेन कोयुम इनका  जन्म कीव यूक्रेन में हुआ था ' ये एक यहूदी है '।
ये कीव के बाहर फेस्टिव में  पले बढे और 1992 में माउंटेन व्यू उसकी मां और दादी के साथ कैलिफोर्निया चले गए ' वहां एक सामाजिक  सहायता कार्यक्रम में एक छोटे से दो बेडरूम का अपार्टमेंट दिया गया जिससे इमके परिवार को मदद मिल गयी '

वाट्सऐप

इन्होंने 2009 में वाट्सऐप जो कि एक तत्काल संदेश सेवा का अनुप्रयोग है इनकी स्थापना की थी ' और ये वर्तमान में वाट्सऐप के सह संस्थापक है '

फेसबुक

वाट्सऐप के अलावा ये फेसबुक भी मैनेंजिग संस्थापक है '
यू०पी०पी०

यह पाकिस्तान की एक प्रमुख समाचार संस्था है।
पाठामारी

पाठामारी नेपालके मेची अंचलके झापा जिला का एक गाँव विकास समिति है।
कुमाऊँ मोटर ओनर्स यूनियन लिमिटेड

कुमाऊँ मोटर ओनर्स यूनियन लिमिटेड (अंग्रेज़ी: Kumaon Motor Owners Union Limited), जो अपने संक्षिप्त नाम के॰एम॰ओ॰यू॰ (K.M.O.U) या केमू से अधिक प्रसिद्ध है, उत्तराखण्ड के कुमाऊँ क्षेत्र में बस सेवा प्रदान करने वाली एक निजी कम्पनी है। १९३९ में १३ निजी कम्पनियों के विलय द्वारा अस्तित्व में आयी यह मोटर कम्पनी स्वतन्त्रता पूर्व कुमाऊँ क्षेत्र में बसें चलाने वाली एकमात्र बस कम्पनी थी। १९८७ तक यह इस क्षेत्र की सबसे बड़ी बस कम्पनी थी।

इतिहास

कुमाऊँ क्षेत्र में मोटर यातायात की शुरूआत सर्वप्रथम १९१५ ई॰ में नैनीताल-काठगोदाम के बीच हुई। इसके पश्चात १९२० ई॰ में काठगोदाम-अल्मोड़ा के मध्य मोटर यातायात शुरू हुआ। सन् १९२० में अल्मोड़ा के मुंशी लालता प्रसाद टम्टा ने ‘हिल मोटर ट्रांसपोर्ट कम्पनी’ नाम से एक कम्पनी प्रारम्भ की, जिसके अन्तर्गत लाॅरियाँ हल्द्वानी और काठगोदाम से अल्मोड़ा और रानीखेत तक चलती थी। कुछ समय बाद एक दूसरी छोटी कम्पनी ‘द कुमाऊँ मोटर सर्विस कम्पनी’ प्रारम्भ हुई, जो कि सन् १९२२ के उत्तरार्द्ध में सर्वश्री देवी लाल शाह गंगा राम को हस्तांतरित कर दी गयी। कुछ समय पश्चात तीसरी कम्पनी ‘नैनीताल मोटर ट्रांसपोर्ट कम्पनी’ नाम से खुली। ये कम्पनी ‘ब्रिटिश इंडिया कारपोरेशन कम्पनी’ की एक शाखा थी। ‘नैनीताल मोटर ट्रांसपोर्ट कम्पनी’ के पास ८८ वाहनों का बेड़ा था। सन् १९२२ में ठेकेदार, सर्वश्री नारायण दास हंसराज द्वारा चौथी कम्पनी प्रारम्भ की गयी।
इसी प्रकार अन्य और मोटर कम्पनियाँ भी प्रारम्भ हुई, और वर्ष १९२० से वर्ष १९३८ तक कुमाऊँ में १३ मोटर कम्पनियाँ पंजीकृत थी, जो काठगोदाम, नैनीताल, भवाली, रानीखेत से अल्मोड़ा और अल्मोड़ा से इसी तरह वापसी करती थी। इन पंजीकृत कम्पनियों में आपसी प्रतियोगिता थी, जिससे इन्हें भारी नुकसान उठाना पड़ा। इसलिए कुमाऊँ क्षेत्र में परिवहन व्यवस्था का मुनाफे के साथ विकास करने के उद्देश्य से सन् १९३९ में काठगोदाम में ‘कुमाऊँ मोटर ओनर्स यूनियन लिमिटेड’ (के॰एम॰ओ॰यू॰) की स्थापना की गयी। इस मोटर कम्पनी की दो शाखाएं रामनगर तथा टनकपुर में खोली गयी, जिससे अनाज, वन उत्पादन, आलू तथा यात्रियों का परिवहन बढ़ा। कुमाऊँ में रोडवेज अर्थात् उत्तर प्रदेश परिवहन निगम (वर्तमान में उत्तराखण्ड परिवहन निगम) की बसें आजादी के बाद ही चली और इस प्रकार सन् १९४७ के बाद ही बसें, ट्रक, लाॅरियाँ इत्यादि अल्मोड़ा-रानीखेत से आगे जाने लगे।

बस स्टेशन

वर्तमान में केमू के ७ मुख्य स्टेशन, तथा २४ सब-स्टेशन हैं। मुख्य स्टेशन हल्द्वानी, बागेश्वर, रामनगर, चम्पावत, रानीखेत, अल्मोड़ा तथा पिथौरागढ़ में, जबकि सब-स्टेशन नैनीताल, जागेश्वर, बैजनाथ, शामा-लीती, कांडा, बेरीनाग, थल, डीडीहाट, धारचूला, देवीधूरा, रामगढ़, बिनसर महादेव, कौसानी, सोमेश्वर, कपकोट, सांग-मुनार, चौकोड़ी, गंगोलीहाट, जौलजीबी, मुनस्यारी, मोरनौला, मुक्तेश्वर, भिकियासैंण तथा द्वाराहाट में स्थित हैं।
राजीव मल्होत्रा

परिचय

राजीव मल्होत्रा 1971 में दिल्ली के सेंट स्टीफन्स कालेज से स्नातक बनकर भौतिक शास्त्र एवं कम्प्यूटर विज्ञान में उच्च अध्ययन हेतु अमरीका गये। अमरीका में अनेक बहुराष्ट्रीय कम्पनियों में वरिष्ठ एक्जीक्यूटिव व मैनेजमैंट कन्सलटेंट के पदों पर कार्य किया। स्वतंत्र उपक्रम भी चलाये किन्तु लगभग दस वर्ष पूर्व उन्होंने लाभ कमाने से छुट्टी ले ली और 1995 में 'इन्फिनिट फाउंडेशन' नामक एक लाभ-शून्य संस्था की स्थापना की। विभिन्न सभ्यताओं के बीच सद्भाव पैदा करने और भारत के प्रति अमरीका में सही दृष्टि देने के लिए उन्होंने इस संस्था के माध्यम से अनेक शोधवृत्तियां दीं, सम्मेलन व संगोष्ठियों का आयोजन किया।

प्रकाशन

उनका अपना अध्ययन असामान्य है। इन्टरनेट पर वे लगातार लेख लिखते रहते हैं। इनकी प्रेरणा से एक बड़ी पुस्तक अभी हाल में प्रकाशित हुई है। इस पुस्तक का शीर्षक है, "इन्वेडिग दि सेक्रेड : एन एनालिसिस ऑफ हिन्दुइज्म स्टडीज इन अमरीका" (पवित्र पर हमला: अमरीका में हिन्दुइज्म सम्बंधी अध्ययनों का विश्लेषण)। इस पुस्तक का एक पूरा खंड राजीव मल्होत्रा के लेखों पर आधारित है। इस पुस्तक में अनेक अमरीकी प्रवासी भारतीय विद्वानों के लेखों का संकलन है। प्रत्येक लेख में विकृत अमरीकी शोध-दृष्टि की गम्भीर समीक्षा दी गई है। गणेश, शिव, काली आदि श्रद्धा केन्द्रों का कितना वीभत्स व विद्रूप चित्रण अमरीकी विद्वानों द्वारा किया गया है, यह इस पुस्तक में बताया गया है। इस पुस्तक का कहना है कि लगभग 8000 विश्वविद्यालयी प्रोफेसर भारत पर शोध कार्य में लगे हुए हैं और इन सबका सूत्र संचालन अमरीकन एकेडमी ऑफ रिलीजन (ए.ए.आर.) व उसका एक घटक "रिलीजन इन साउथ एशिया" (रीसा) नामक संस्थायें करती हैं।
श्री राजीव मल्होत्रा के प्रमुख प्रकाशन निम्नलिखित हैं-
विंध्यवासिनी धाम

मां के पताका (ध्वज) का महत्व

मान्यता है कि शारदीय व वासंतिक नवरात्र में मां भगवती नौ दिनों तक मंदिर की छत के ऊपर पताका में ही विराजमान रहती हैं। सोने के इस ध्वज की विशेषता यह है कि यह सूर्य चंद्र पताकिनी के रूप में जाना जाता है। यह निशान सिर्फ मां विंध्यवासिनी देवी के पताका में ही होता है।

अष्टभुजी देवी

यंत्र के पश्चिम कोण पर उत्तर दिशा की ओर मुख किए हुए अष्टभुजी देवी विराजमान हैं। अपनी अष्टभुजाओं से सब कामनाओं को साधती हुई वह संपूर्ण दिशाओं में स्थित भक्तों की आठ भुजाओं से रक्षा करती हैं। ऐसी मान्यता है कि वहां अष्टदल कमल आच्छादित है, जिसके ऊपर सोलह दल हैं। उसके बाद चौबीस दल हैं। बीच में एक बिंदु है जिसमें ब्रह्मरूप से महादेवी अष्टभुजी निवास करती हैं।
पश्चिम बंगाल रवीन्द्र मुक्त विद्यालय परिषद

पश्चिम बंगाल रवीन्द्र मुक्त विद्यालय परिषद (बांग्ला : पश्चिमबंग रबीन्द्र मुक्त बिद्यालय संसद) पश्चिम बंगाल की दूरस्थ शिक्षा की परिषद (बोर्ड) है।
१३२२ ईसा पूर्व

१३२२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३२२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
२७३१ ईसा पूर्व

२७३१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७३१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मैरांग विधानसभा निर्वाचन क्षेत्र

मैरांग विधानसभा निर्वाचन क्षेत्र भारतीय राज्य मेघालय का एक विधानसभा क्षेत्र है। यहाँ से वर्तमान विधायक मेतबाह लिंगदोह हैं।
आर्दुइनो

आर्दुइनो (Arduino) एक मुक्तस्रोत कम्प्यूटर हार्डवेयर तथा सॉफ्टवेयर कम्पनी है। इस परियोजना का नाम भी आर्दुनो ही है जो माइक्रोकन्ट्रोलर किट तथा सिंगल-बोर्ड माइक्रोकन्ट्रोलर बनाती है। इस परियोजना के अन्तर्गत निर्मित वस्तुएँ (किट, बोर्ड आदि) पूरे विश्व में मुक्तस्रोत हार्डवेयर  और मुक्तस्रोत सॉफ्टवेयर के रूप में वितरित किए जाते हैं। ये बोर्ड बहुत सस्ते हैं तथा डिजिटल कन्ट्रोल के लिए बहुत उपयोगी हैं। 
यह परियोजना २००३ में  इटली में आरम्भ हुई। २०११ में न्यूयॉर्क की अदाफ्रूत इन्डस्ट्रीज ने अनुमान किया था कि लगभग ३ लाख आधिकारिक आर्दुइनो का निर्माण किया गया था।  and in 2013 that 700,000 official boards were in users' hands.
कठपुतली

कठपुतली विश्व के प्राचीनतम रंगमंच पर खेला जानेवाले मनोरंजक कार्यक्रम में से एक है कठपुतलियों को विभिन्न प्रकार की गुड्डे गुड़ियों, जोकर आदि पात्रों के रूप में बनाया जाता है इसका नाम कठपुतली इस कारण पड़ा क्योंकि पूर्व में भी लकड़ी अर्थात काष्ठ से बनाया जाता था इस प्रकार काष्ठ से बनी पुतली का नाम कठपुतली पड़ा।प्रत्येक वर्ष २१ मार्च  को विश्व कठपुतली दिवस भी मनाया जाता है।

इतिहास

कठपुतली के इतिहास के बारे में कहा जाता है कि ईसा पूर्व चौथी शताब्दी में महाकवि पाणिनी के अष्टाध्याई ग्रंथ हमें पुतला नाटक का उल्लेख मिलता है। इसके जन्म को लेकर कुछ पौराणिक मत इस प्रकार भी मिलते हैं कि भगवान शिव जी ने काठ की मूर्ति में प्रवेश कर माता पार्वती का मन बहला कर इस कला को प्रारंभ किया इसी प्रकार उज्जैन नगरी के राजा विक्रमादित्य के सिंहासन में जड़ित 32 पुतलियों का उल्लेख सिंहासन बत्तीसी नामक कथा में भी मिलता है सतवर्धन काल में इस कला का भारत से लेकर पूर्वी एशिया के देशों जैसे इंडोनेशिया म्यांमार थाईलैंड श्रीलंका जावा सुमात्रा इत्यादि में विस्तार हुआ आधुनिक युग में यह कला रूस रोमानिया चेकोस्लोवाकिया जर्मनी जापान अमेरिका चीन आदि अनेक देशों में भली भांति प्रकार से विस्तारित हो चुका है अब कठपुतली का उपयोग मात्र मनोरंजन न रहकर शिक्षा कार्यक्रमों, रिसर्च कार्यक्रमों, विज्ञापनों आदि अनेक क्षेत्रों में उपयोग किया जा रहा है
वार्विक गोब्ले

वारविक गोब्ले (Warwick Goble ; 22 नवम्बर, 1862 – 22 जनवरी 1943) बच्चों की पुस्तकों के चित्रकार थे। उन्होने जापानी और भारतीय प्रसंगों पर विशेष चित्र बनाये।
संयुक्त अरब अमीरात क्रिकेट टीम का नीदरलैंड दौरा

वनडे सीरीज

यूएई और नीदरलैंड में अबतक 1 ही मैच हुवा हैं। वो भी विश्व कप में हुवा हैं वो यूएई ने जीता हैं।

टी20ई सीरीज

साल 2014 से अब तक 7 मैचों की 5 (उसमें विश्व कप) सीरीज हुई हैं। उसमें नीदरलैंड ने 1 सीरीज और 1 विश्व क्वालीफायर जीता हैं।
आमचोक

आमचोक नेपालके मेची अंचलके इलाम जिलाकी एक गाँव विकास समिति है।
एकड़

एकड़ क्षेत्र मापन की एक ईकाई है। वर्तमान में अंतर्राष्ट्रीय एकड़ का सर्वाधिक उपयोग किया जाता है। 
एक अंतर्राष्ट्रीय एकड़ ४०४६.८५६४२२ वर्ग मीटर के बराबर होता है।
एक एकड़ में ४,८४० वर्ग यार्ड या ४३,५६० वर्ग फुट होते हैं; जो ​कि ४४,००० वर्ग फुट से १ प्र​तिशत कम के रूप में आसानी से याद रखा जा सकता है। लेकिन यार्ड और फुट कि वैकल्पिक परिभाषओं के कारण एकड़ के माप में भी थोडा़ बदलाव आता है। 
भारत में एकड़ के मापन कि विभिन्न परिभाषाएं उपयोग में लाई जाती हैं, इसलिये भारत में एकड़ की परिभाषा के लिये राज्य स्तर पर उपयोग में लाई जाने वाली परिभाषा देखें।
3-हाइड्रोक्सीब्यूटोनोन

यह एक प्रकार का अल्कोहल है।
महापंडित राहुल सांकृत्यायन पुरस्कार

महापंडित राहुल सांकृत्यायन पुरस्कार  एक भारतीय साहित्यिक सम्मान है, जो केन्द्रीय हिंदी संस्थान और मानव संसाधन विकास मंत्रालय की तरफ से हर साल खोज और अनुसंधान करने तथा यात्रा-विवरण विधा आदि के लिए दिया दो लेखकोंको दिया जाता है। इस पुरस्कार को यात्रा वृत्तांत और विश्वदर्शन के क्षेत्र में महत्वपूर्ण योगदान देने वाले हिंदी लेखक राहुल सांकृत्यायन की स्मृति में दिया जाता है।
कभी अलविदा ना कहना

संक्षेप

माया (रानी मुखर्जी) एक अनाथ है जो अपने बचपन के दोस्त ऋषि तलवार (अभिषेक बच्चन) से शादी कर रही है। दोनों को ऋषि के पिता समरजीत उर्फ सैम (अमिताभ बच्चन) ने पाला है। देव सरन (शाहरुख खान) संयुक्त राज्य अमेरिका में एक सफल फुटबॉल खिलाड़ी है। वह न्यूयॉर्क शहर में अपनी पत्नी रिया (प्रीति जिंटा), अपने बेटे अर्जुन और अपनी मां कमलजीत उर्फ कमल (किरन खेर) के साथ रहता है। ऋषि से शादी करने से पहले माया ने देव से मुलाकात की। यद्यपि देव और माया अजनबी हैं, फिर भी वे एक दूसरे से जुड़ा हुआ महसूस करते हैं। देव एक कार से मारा जाता है और स्थायी रूप से अपने पैर को चोट पहुँचाता है।
चार साल बाद, देव अब फुटबॉल न खेलने में असमर्थता के कारण चिड़चिड़ा और द्वेषपूर्ण हो गया है और रिया के सफल करियर को देखकर वह उससे कम महसूस करता है। माया भी इसी तरह की स्थिति में है। उसने पाया है कि वह बाँझ है और ऋषि के प्रति कोई प्यार महसूस नहीं करती क्योंकि वह मानती है कि वह स्वार्थी है। देव और माया ने सैम और कमल को एक फूल की दुकान में गले लगते हुआ देखा। सैम और कमल ने समझाया कि दोनों ने अपने पति-पत्नी को खो दिया है। उन्होंने दोस्ती के माध्यम से अपने अकेलेपन को दूर करने में एक-दूसरे की मदद करने का फैसला किया है। देव और माया अपने संबंधित रिश्तों के तनाव से ब्रेक लेने का फैसला करते हैं। ऐसा करने में, वे खुद को एक दूसरे के प्रति आकर्षित पाते हैं।
गुरु गोबिन्द सिंह इन्द्रप्रस्थ विश्वविद्यालय

परिचय

गुरु गोबिंद सिंह इन्द्रप्रस्थ विश्वविद्यालय २८ मार्च १९९८ को संस्थापित की गयी थी और प्रोफ. के. के. अग्रवाल उप-कुलपति बनाये गए थे। विश्वविद्यालय का नाम प्राचीन और पौराणिक शहर इन्द्रप्रस्थ, के नाम पर रखा गया था। बाद में २००१ में इसका औपचारिक नाम सिखों के दसवे गुरु, गुरु गोबिंद सिंह के नाम पर रखा गया। यद्यपि विश्वविद्यालय एक धर्मनिरपेक्ष संस्था है और इसकी कोई धार्मिक सम्बद्धता नहीं है।
१९९७ में दिल्ली में चार केंद्रीय विश्वविद्यालय थे - दिल्ली विश्वविद्यालय, जवाहर लाल नेहरु विश्वविद्यालय, जामिया मिल्लिया इस्लामिया विश्वविद्यालय और इंदिरा गाँधी राष्ट्रीय मुक्त विश्वविद्यालय। दिल्ली विश्वविद्यालय एक मात्र सम्बद्ध करने वाली विश्वविद्यालय थी। उस समय दिल्ली विश्वविद्यालय कोई भी नया महाविद्यालय खोलने या राजकीय महाविद्यालयों को सम्बद्ध करने की स्तिथि में नहीं थी। अतः दिल्ली विश्वविद्यालय और बाकि के अन्य विश्वविद्यालयो पर आवश्यकता से अधिक छात्रों से पड़ रहे बोझ को कम करने के लिए गुरु गोबिंद सिंह इन्द्रप्रस्थ विश्वविद्यालय का निर्माण किया गया था, परन्तु अब यह विश्वविद्यालय एक काफी अच्छा विकल्प बन चुका है।
विश्वविद्यालय के ८५ प्रतिशत सीटें, दिल्ली के छात्रों के लिए आरक्षित की गयी थी। इस आरक्षण से छात्रों को काफी राहत मिली, क्योंकि अब उन्हें अन्य राज्यों में दाखिले के लिए जाने की ज़रूरत नहीं थी। उस समय ५००० सीटें अलग अलग क्षेत्रो में बनायीं गयी थी, जो की अब ५०००० से भी अधिक को पार कर गयी है।

परिसर

विश्वविद्यालय के दो परिसर है - एक कश्मीरी गेट और एक द्वारका में. कश्मीरी गेट परिसर विश्वविद्यालय का पहला परिसर था जहा इसका संस्थापन किया गया था। द्वारका परिसर, विश्वविद्यालय का नया परिसर है। विश्वविद्यालय, वर्त्तमान में द्वारका से कार्यशील है। लगभग सभी विभाग, कश्मीरी गेट से विस्थापन कर चुके है, कुछ को छोड़ कर जो की जुलाई २०११ तक विस्थापन कर लेंगे. द्वारका परिसर में विश्वविद्यालय के १० शिक्षालय कार्यशील है, जो की ३००० से भी अधिक स्नातक और स्नातकोत्तर छात्रों को वृतिक शिक्षा प्रदान कर रहे है।
भविष्य में कश्मीरी गेट परिसर में इंदिरा गाँधी प्रौद्योगिकी संसथान और अम्बेडकर विश्वविद्यालय कार्यशील होंगे. अन्तराष्ट्रीय स्तर के अनुसन्धान और आविष्कार सुविधा से लैस, के लक्ष्य के साथ, विश्वविद्यालय ने पूर्वी दिल्ली में भारतीय सूचना प्रौद्योगिकी संसथान को स्थापित करने का निर्णय लिया है। यह सूरजमल विहार में १९ एकड़ के भूमि पर बनेगा और इसे विश्वविद्यालय का पूर्वी परिसर कहा जायेगा जिस पर जल्द ही निर्माण कार्य शुरू होगा.

विश्वविद्यालय सूचना और संसाधन केंद्र

विश्वविद्यालय सूचना और संसाधन केन्द्र, विश्वविद्यालय का प्राथमिक पुस्तकालय है,
२८४६ ईसा पूर्व

२८४६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८४६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
गीता चन्द्रन

करियर

उन्होंने टेलीविजन, वीडियो, फिल्म, रंगमंच, कोरियोग्राफी, नृत्य शिक्षा और नृत्य-मुद्दे वाली पत्रकारिता में काम किया है।
वह नाट्य-वृक्ष की संस्थापक और अध्यक्ष हैं और नाट्य-वृक्ष डांस कंपनी की कलात्मक निदेशक हैं। 
भारत सरकार ने कला के क्षेत्र में गीता चन्द्रन के योगदान के लिए 2007 में चौथे सर्वोच्च नागरिक सम्मान पद्म श्री से सम्मानित किया।
गीता चन्द्रन को वर्ष 2016 के लिए भरतनाट्यम के लिए प्रतिष्ठित संगीत नाटक अकादमी पुरस्कार से सम्मानित किया गया है।